cyanic-selkie/wikianc huggingface dataset:
กีฬาเขตแห่งประเทศไทย ครั้งที่ 8
กีฬาเขตแห่งประเทศไทย ครั้งที่ 8 หรือ การแข่งขันกีฬาแห่งชาติ ครั้งที่ 8 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดชลบุรี ระหว่างวันที่ 3 – 8 ธันวาคม พ.ศ. 2521 มีการแข่งขันกีฬา 15 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก และเรือใบ มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น จำนวน 2,693 คน ผลการแข่งขันของกีฬาแต่ละชนิดสามารถทำลายสถิติของประเทศไทย และกีฬาแหลมทองได้อย่างมากมาย
ชนิดกีฬาที่ใช้ในการแข่งขัน
• กรีฑา
• แบดมินตัน
• มวยสากลสมัครเล่น
• จักรยาน
• ฟุตบอล
• เทนนิส
• เซปักตะกร้อ
• ยิงปืน
• เทเบิลเทนนิส
• วอลเลย์บอล
• ว่ายน้ำ
• ยูโด
• ยกน้ำหนัก
• เรือใบ
ลิปตา
ลิปตา (Lipta) เป็นศิลปินคู่แนวอาร์แอนด์บีป็อป ที่เคยออกผลงานเพลง "กอดตัวเอง" และได้รับการเปิดทางสถานีวิทยุแฟตเรดิโอ ก่อนที่จะได้รับการติดต่อจากบอย โกสิยพงษ์ และได้เป็นศิลปินในสังกัดเลิฟอีสจนถึงปี 2558 ปัจจุบันเป็นศิลปินอิสระ
สมาชิก
สมาชิกของวง ลิปตา ประกอบไปด้วย
อาสนวิหารอาวีญง
อาสนวิหารอาวีญง (Cathédrale d'Avignon) หรือชื่อเต็มว่า อาสนวิหารแม่พระแห่งอาวีญง (Cathédrale Notre-Dame des Doms d'Avignon) คำว่า des Doms มาจากภาษาละตินว่า Domus episcopali แปลตามศัพท์ว่า "จากบ้านของมุขนายก" โดยสันนิษฐานจากสถานที่ตั้งของที่พักประจำตำแหน่งของอัครมุขนายกแห่งอาวีญง ซึ่งเคยเป็นส่วนหนึ่งของวิหารเดิมที่สร้างแต่ราวคริสต์ศตวรรษที่ 4 และถูกทำลายลงช่วงคริสต์ศตวรรษที่ 8 เป็นอาสนวิหารโรมันคาทอลิกประจำอัครมุขมณฑลอาวีญง ตั้งอยู่ในเขตพระราชวังพระสันตะปาปาแห่งอาวีญงในเมืองอาวีญง จังหวัดโวกลูซ แคว้นพรอว็องซาลป์โกตดาซูร์ ประเทศฝรั่งเศส อาสนวิหารแห่งนี้สร้างขึ้นเพื่ออุทิศแด่พระนางมารีย์พรหมจารี สร้างในสถาปัตยกรรมโรมาเนสก์แบบพรอว็องส์ โดยสร้างเมื่อปี ค.ศ. 1150 และได้รับการขยับขยายเพิ่มเติมส่วนของเหล่าโบสถ์น้อย (chapelle) ในระหว่างช่วงคริสต์ศตวรรษที่ 14 ถึง 17
จุดสำคัญของอาสนวิหารได้แก่รูปปั้นทองพระนางมารีย์พรหมจารีประดิษฐานอยู่บนยอดหอระฆังทางทิศตะวันตกอันเป็นเอกลักษณ์ และนอกเหนือจากงานศิลปะชั้นเยี่ยมด้านในของวิหาร ยังมีสิ่งที่ขึ้นชื่อว่างดงามที่สุด ได้แก่ มอโซเลียมของสมเด็จพระสันตะปาปาจอห์นที่ 22 อันถือว่าเป็นงานศิลปะการแกะสลักแบบศิลปะกอทิกชั้นเยี่ยมของคริสต์ศตวรรษที่ 14
อาสนวิหารอาวีญงได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1840 และต่อมาเป็นมรดกโลกโดยยูเนสโกในปี ค.ศ. 1995 ร่วมกับพระราชวังพระสันตะปาปาแห่งอาวีญง
แขวงบางพลัด
บางพลัด เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานคร เดิมเป็นพื้นที่รอบนอกซึ่งเป็นพื้นที่สวนป่ามาก่อน แต่ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น
ที่ตั้งและอาณาเขต
แขวงบางพลัดตั้งอยู่ริมฝั่งตะวันตกของแม่น้ำเจ้าพระยา ทางทิศตะวันออกเฉียงเหนือของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
เมโมเรีย
เมโมเรีย เป็นภาพยนตร์ดรามาที่ร่วมผลิตระหว่างประเทศ กำกับและเขียนโดย อภิชาติพงศ์ วีระเศรษฐกุล นำแสดงโดย ทิลดา สวินตัน, เอลกิน ดิอัซ, ฌาน บีลาบา, ฮวน ปาโบล อูร์เรโก, ดานิเอล ฆิเมเนซ กาโช
มีการฉายรอบปฐมทัศน์ที่เทศกาลภาพยนตร์กาน 2021 เมื่อวันที่ 15 กรกฎาคม 2021
โครงเรื่อง
ปีเตอร์ แบรดชอว์ จากเดอะการ์เดียน ให้คะแนนห้าดาวและบรรยายโครงเรื่อง เมโมเรีย ว่า "สวินตันรับบทเป็นเจสซิกา หญิงสาวชาวอังกฤษที่อาศัยอยู่ที่เมเดยิน ทำธุรกิจขายดอกไม้ในตลาด เธออยู่ในโบโกตาเพื่อเยี่ยมคาเรน น้องสาวของเธอและฮวน สามีของเธอ เพราะชาวกะเหรี่ยงป่วยในโรงพยาบาลด้วยอาการหายใจลำบากอย่างลึกลับ ในคืนหนึ่ง เจสซิก้าตื่นขึ้นมาจากเพราะเสียงดังแปลก ๆ หรือโซนิกบูม เกิดอะไรขึ้นกันนะ?”
การสร้าง
เดือนมีนาคม 2018 มีการประกาศว่า ทิลดา สวินตันจะเข้าร่วมเป็นนักแสดงของภาพยนตร์ที่อภิชาติพงศ์ วีระเศรษฐกุลกำกับและเขียนเรื่องนี้ ต่อมา ในเดือนสิงหาคม 2019 ฌาน บีลาบา, ดานิเอล ฆิเมเนซ กาโช, ฮวน ปาโบล อูร์เรโก, และเอลกิน ดิอัซ เข้าร่วมเป็นนักแสดง
การถ่ายทำเริ่มต้นเมื่อเดือนสิงหาคม 2019 ในประเทศโคลอมเบีย
การฉาย
ในเดือนพฤศจิกายน 2019 นีออนได้รับสิทธิเป็นผู้จัดจำหน่ายภาพยนตร์ และมีการฉายรอบปฐมทัศน์ที่เทศกาลภาพยนตร์กาน เมื่อวันที่ 15 กรกฎาคม 2021
อิตาโกะ
อิตาโกะ บ้างเรียก อิจิโกะ (市子) หรือ โองามิซามะ (オガミサマ) คือผู้หญิงตาบอดที่ได้รับการฝึกฝน จนสามารถเป็นสื่อเพื่อติดต่อกับโลกวิญญาณตามความเชื่อญี่ปุ่น โดยก่อนที่จะได้รับการยอมรับว่าพวกเธอสามารถติดต่อกับคามิหรือวิญญาณจากผู้วายชนม์ พวกเธอต้องบำเพ็ญพรตขั้นอุกฤษฎ์เสียก่อน โดยอิตาโกะจะประกอบพิธีกรรมที่เกี่ยวข้องกับการสื่อสารกับคนตาย การทำนายทายทัก  แต่ปัจจุบันการประกอบพิธีกรรมดังกล่าวเริ่มลดน้อยลงไป เพราะ พ.ศ. 2556 มีอิตาโกะทั่วประเทศญี่ปุ่นเพียง 20 คน ซึ่งแต่ละคนล้วนมีอายุมากกว่า 40 ปีเป็นต้นไป
ประเพณีการฝึกฝนอิตาโกะจะกระทำตั้งแต่อายุยังน้อย มีการฝึกแช่น้ำที่ใส่น้ำแข็งหลายร้อยถังราววันสองวัน การฝึกฝนเป็นอิตาโกะใช้ระยะเวลาสามปี มีการท่องจำบทเพลงและพระสูตรของศาสนาพุทธ กระทั่งในช่วงท้ายของการฝึกฝน จะมีพิธีสมรสระหว่างอิตาโกะกับเทวดาประจำตัว และต้องบูชาอจละ หรือฟูโดเมียวโอ (不動明王) ซึ่งเป็นเทพในศาสนาพุทธ
นักวิชาการให้ข้อมูลว่า ชาวญี่ปุ่นมีความเชื่อว่าคนตาบอดมีความเกี่ยวข้องกับพลังงานเหนือธรรมชาติมายาวนาน และเป็นแนวทางที่คนตาบอดจะได้พึ่งพาตนเอง ท่ามกลางข้อจำกัดที่มีอยู่มากมายในสมัยโบราณ ด้วยเหตุนี้ หลายครอบครัวจึงส่งลูกหลานที่พิการทางการมองเห็นไปฝึกฝนเป็นอิตาโกะ  กระทั่งต้นยุคเมจิจึงมีการห้ามการฝึกอิตาโกะอย่างเด็ดขาด
ปัจจุบันอิตาโกะจะร่วมกันประกอบพิธีกรรมที่ภูเขาโอโซเระ จังหวัดอาโอโมริ ท่ามกลางนักท่องเที่ยวหลายพันคน ในพิธีอิตาโกะทำการสื่อสารกับดวงวิญญาณของผู้เสียชีวิตเมื่อไม่นานมานี้ รวมไปถึงดวงวิญญาณของเด็กที่ถูกทำแท้ง หรือทารกตายคลอดด้วย
ทีมนักกีฬาผู้ลี้ภัยในพาราลิมปิกฤดูร้อน 2020
ทีมนักกีฬาผู้ลี้ภัย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 ทีมนักกีฬาผู้ลี้ภัยได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 6 คน เข้าร่วมการแข่งขันใน 4 ชนิดกีฬา
กีฬาเขตแห่งประเทศไทย ครั้งที่ 10
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• มวยสากลสมัครเล่น
• จักรยาน
• ฟุตบอล
• เทนนิส
• เซปักตะกร้อ
• ยิงปืน
• เทเบิลเทนนิส
• วอลเลย์บอล
• ว่ายน้ำ
• ยูโด
• ยกน้ำหนัก
หนูน้อยไอน์สไตน์
หนูน้อยไอน์สไตน์ หรือ ลิตเติ้ลไอน์สไตน์ (Little Einsteins) เป็นการ์ตูนทีวีแอนิเมชันสำหรับเด็กของประเทศสหรัฐอเมริกาทางช่อง เพลย์เฮ้าส์ ดิสนีย์ ฉายตอนแรกเมื่อวันที่ 9 ตุลาคม พ.ศ. 2548 จนถึงวันที่ 22 ธันวาคม พ.ศ. 2552 ปัจจุบันออกอากาศซ้ำทางช่อง ดิสนีย์ จูเนียร์ และเคยออกอากาศในรายการดิสนีย์คลับ ทางช่อง 7 สี อย่างไรก็ตามได้ออกฉายทางสตรีมมิงในดิสนีย์+ ฮอตสตาร์ เมื่อวันที่ 30 มิถุนายน พ.ศ. 2564 รองรับเสียง 4 ภาษาฉายในเอเชียตะวันออกเฉียงใต้ได้แก่ ภาษาอังกฤษ ภาษาอินโดนีเซีย ภาษามาเลเซีย และ ภาษาไทย
มะกัก
มะกัก อยู่ในวงศ์ Anacardiaceae เป็นไม้ยืนต้น เปลือกสีเทา ใบประกอบแบบขนนก ดอกช่อออกตามซอกใบและปลายกิ่ง ดอกเล็ก สีขาว กลิ่นหอมอ่อน ผลกลมรี สีเหลืองอมเขียว เป็นพืชเฉพาะถิ่นของไทย พบตามเขาหินปูนหรือป่าผลัดใบ
เทียนพระบาท
เทียนพระบาท อยู่ในวงศ์ Balsaminaceae เป็นไม้ล้มลุก ใบเดี่ยว ดอกสีม่วง เป็นพืชเฉพาะถิ่น พบที่เขาหินปูนในจังหวัดสระบุรี
กีฬาเขตแห่งประเทศไทย ครั้งที่ 9
กีฬาเขตแห่งประเทศไทย ครั้งที่ 9 หรือ การแข่งขันกีฬาแห่งชาติ ครั้งที่ 9 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดลพบุรี ระหว่างวันที่ 28 พฤศจิกายน ถึง วันที่ 4 ธันวาคม พ.ศ. 2522 มีการแข่งขัน 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่างๆ รวมทั้งกรรมการผู้ตัดสินจากสมาคมกีฬาสมัครเล่น จำนวน 2,690 คน
ชนิดกีฬาที่ใช้ในการแข่งขัน
• แบดมินตัน
• บาสเกตบอล
• มวยสากลสมัครเล่น
• จักรยาน
• ฟุตบอล
• เทนนิส
• เซปักตะกร้อ
• เทเบิลเทนนิส
• วอลเลย์บอล
• ว่ายน้ำ
เทียนนายเนย
เทียนนายเนย อยู่ในวงศ์ Balsaminaceae เป็นไม้ล้มลุก ใบเดี่ยว ใบด้านบนมีขน ด้านล่างมีเฉพาะเส้นใบ ดอกสีขาว กลีบพูหน้ามีแถบสีชมพูอ่อนตรงกลาง เป็นพืชเฉพาะถิ่น พบบริเวณเขาหินปูนในบริเวณภาคกลางและภาคเหนือตอนล่างของไทย
ดาบพิฆาตอสูร เดอะมูฟวี่: สู่หมู่บ้านช่างตีดาบ
ดาบพิฆาตอสูร เดอะมูฟวี่: สู่หมู่บ้านช่างตีดาบ (ワールドツアー上映「鬼滅の刃」上弦集結、そして刀鍛冶の里へ (Waarudo Tsuaa Jōei 「Kimetsu no Yaiba」 Jōgen Shūketsu, Soshite Tōkajin no Sato e); Demon Slayer: To the Swordsmith Village) เป็นภาพยนตร์อนิเมะแนวแอ็กชันดาร์กแฟนตาซีจากประเทศญี่ปุ่นในปี 2023 ภาพยนตร์ได้โครงเรื่องจากชุดหนังสือการ์ตูนแนว โชเน็ง เรื่อง ดาบพิฆาตอสูร ของโคโยฮารุ โกโตเกะโดยภาพยนตร์เรื่องนี้ถือเป็นภาคปฐมฤกษ์ของภาคหมู่บ้านช่างตีดาบ โดยเป็นการนำ 2 ตอนสุดท้ายของภาคย่านเริงรมย์ มาเรียบเรียงเนื้อหาร่วมกับตอนที่ 1 ของภาคหมู่บ้านช่างตีดาบ และเปิดให้รับชมก่อนใครทั่วโลกในเดือนกุมภาพันธ์ กำกับโดย ฮะรุโอะ โซะโตะซะกิ และเขียนบทโดยทีมงานยูโฟเทเบิล ภาพยนตร์ผลิตโดยยูโฟเทเบิล ร่วมกับอะนิเพล็กซ์และสำนักพิมพ์ชูเอชะ
ภาพยนตร์เข้าฉายรอบปฐมทัศน์ในวันที่ 3 กุมภาพันธ์ ค.ศ. 2023 ในญี่ปุ่น และมีกำหนดฉายทั่วโลกรวมถึงประเทศไทยในช่วงเดียวกัน เพื่อให้สอดคล้องกับกำหนดการฉายของอนิเมะซีซันที่ 3 ที่มีกำหนดออกฉายทางโทรทัศน์ในเดือนเมษายน โดยภาพยนตร์เรื่องนี้เข้าฉายทั้งในระบบปกติ ระบบไอแมกซ์และไอแมกซ์ เลเซอร์ และระบบดอลบี แอทมอส รวมกว่า 1,400 โรงในญี่ปุ่น
โครงเรื่อง
หลังจากที่พวกทันจิโร่สามารถเปิดโปงความลับของย่านเริงรมย์ และเอาชนะอสูรข้างขึ้นลำดับที่ 6 สองพี่น้องดาคิและกิวทาโร่ ได้สำเร็จ ทันจิโร่ยังคงคาใจกับสิ่งที่ดาคิบอกไว้ถึงเรื่องของดาบนิจิรินที่สึกหรออย่างรวดเร็วและผู้ใช้ก็ไม่สามารถใช้ปราณได้เต็มประสิทธิภาพ ทันจิโร่และพวกพ้องจึงเดินทางไปยังหมู่บ้านช่างตีดาบเพื่อค้นหาความลับและความจริงในเรื่องนี้กับ โฮตารุ ฮากาเนะซึกะ ผู้ที่ตีดาบเล่มนี้ขึ้นมา แต่ระหว่างที่ทันจิโร่ค้นหาความจริงอยู่นั้น อีกด้านหนึ่งการประชุมใหญ่ของเหล่าอสูรข้างขึ้นได้เริ่มต้นขึ้น การสูญเสียอสูรข้างขึ้นทำให้ คิบุซึจิ มุซัน ไม่พอใจต่อความแข็งแกร่งของเหล่าอสูรยิ่งนัก และเพื่อเป็นการสังเวยต่อการสูญเสียครั้งนี้ มุซัน ได้เตรียมแผนที่จะเอาคืนเหล่านักล่าอสูรรอไว้เรียบร้อยแล้ว
มิวสิกฟอร์รีลีฟ
มิวสิกฟอร์รีลีฟ ก่อตั้งขึ้นโดยวงดนตรีร็อกอเมริกัน ลิงคินพาร์ก เพื่อช่วยเหลือผู้ประสบภัยจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยการจัดคอนเสิร์ตเพื่อการกุศลจากศิลปินชั้นนำหลากหลายท่าน และจัดกิจกรรมต่างๆ รวมถึงการประกาศบริจาคเงินออนไลน์ เพื่อให้กับคนที่ขาดแคลนที่อยู่อาศัย อาหาร และของจำเป็นอื่น ๆ นอกจากนี้ มิวสิกฟอร์รีลีฟยังได้ปลูกต้นไม้เพื่อลดภาวะโลกร้อนจำนวนมากกว่า 1 ล้านต้น
มิวสิกฟอร์รีลีฟเป็นองค์การไม่แสวงหาผลกำไรที่ได้ความร่วมมือจากนักดนตรี ผู้เชี่ยวชาญด้านอุตสาหกรรมเพลง รวมถึงแฟนคลับของนักดนตรี เพื่อให้ความช่วยเหลือผู้รอดชีวิตจากภัยพิบัติทางธรรมชาติ และส่งเสริมการต่อต้านภาวะโลกร้อน นับตั้งแต่ก่อตั้งขึ้นในปี พ.ศ. 2548 มิวสิกฟอร์รีลีฟได้ระดมทุนเพื่อโครงการและการช่วยเหลือจากภัยพิบัติต่าง ๆ ดังต่อไปนี้
อาสนวิหารนิส
อาสนวิหารถูกสร้างขึ้นตอนแรกโดยหันหน้าทางทิศเหนือเป็นทรงสี่เหลี่ยมผืนผ้า ต่อมาได้สร้างใหม่ตามต้นแบบของโบสถ์ซานตาซูซานาที่กรุงโรม เป็นทรงกางเขนหันหน้าทางทิศตะวันออก พร้อมทั้งหอหลังคาโดมที่มุงด้วยกระเบื้องเคลือบแบบเจนัวตั้งอยู่ตรงกลางวิหาร สถาปัตยกรรมของตัววิหารเป็นแบบบาโรก
ภายหลังมีการปรับปรุงเพิ่มเติม รวมถึงหอระฆังซึ่งสร้างระหว่างปี ค.ศ. 1731 ถึง ค.ศ. 1757 ซึ่งบดบังทัศนียภาพของโดมในบางส่วน ต่อมาในระหว่างปี ค.ศ. 1825 ถึง ค.ศ. 1830 ได้มีการตกแต่งหน้าบันฝั่งทิศตะวันตกใหม่เป็นแบบฟื้นฟูบาโรก ต่อมาระหว่างปี ค.ศ. 1900 ถึง ค.ศ. 1903 ได้มีการสร้างต่อเติมมุขโค้งขนาบบริเวณร้องเพลงสวดทั้งสองด้าน
ภายในอาสนวิหารมีการตกแต่งแบบบาโรก ประกอบด้วยโบสถ์น้อยจำนวน 10 หอ ซึ่งแต่ละหอสร้างอุทิศให้นักบุญต่าง ๆ บริเวณแท่นบูชาประกอบด้วยภาพตกแต่งเกี่ยวกับพระนางมารีย์พรหมจารีและนักบุญเรปาราตา ผู้ที่ได้รับการอุทิศถวาย และยังเก็บเรลิกไว้ตั้งแต่ปี ค.ศ. 1690 เป็นต้นมา
ประวัติ
ในช่วงครึ่งศตวรรษแรกของคริสต์ศตวรรษที่ 16 ได้มีการย้ายที่ตั้งของบิชอปของมุขมณฑลนิส จากอาสนวิหารซีมีเย ที่ตั้งอยู่บนเนินเขาปราสาท ที่มองลงมาเห็นตัวเมืองนิส โดยทำพิธีย้ายมาที่โบสถ์นักบุญเรปาราตาแห่งนี้ โดยมีผู้ทำพิธีคือบิชอปลุยจี ปัลลาวีชีนี พร้อมทั้งชาร์ล เอมานุแอลที่ 1 ดยุกแห่งซาวอย โดยเรียกชื่ออาสนวิหารนี้ว่า chiesa-cattedrale ซึ่งต่อมาในปี ค.ศ. 1649 ได้ขยับขยายตัววิหารที่มีขนาดเล็กเกินไป โดยบิชอปดีดีเย ปาเลอตี ได้ว่าจ้างสถาปนิกฌ็อง-อ็องเดร กีแบร์โต เพื่อสร้างให้มีความสง่างามสมฐานะของเมืองนิส
ต่อมาโบสถ์ได้รับการยกฐานะเป็นอาสนวิหารน้อย (basilique-cathedrale) เมื่อวันที่ 27 พฤษภาคม ค.ศ. 1949
ยูฟ่าเนชันส์ลีก ฤดูกาล 2020–21 ลีกบี
ยูฟ่าเนชันส์ลีก ฤดูกาล 2020–21 ลีกบี เป็นดิวิชันที่สองของ ฤดูกาล 2020–21 ของ ยูฟ่าเนชันส์ลีก, ฤดูกาลที่สองของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
รูปแบบ
ตามที่การเปลี่ยนรูปแบบจากฤดูกาลแรก, ลีก บี ได้ขยับขยายจากเดิม 12 ไปเป็น 16 ทีม. ลีกประกอบไปด้วยชาติสมาชิกยูฟ่าที่มีอันดับสูงสุดตั้งแต่ 17–32 ใน ยูฟ่าเนชันส์ลีก ฤดูกาล 2018–19 ตารางคะแนนโดยรวม, ถูกแบ่งอยู่ในสี่กลุ่มที่มีสี่ทีม. แต่ละทีมจะลงเล่นหกนัดนอกเหนือกลุ่มของพวกเขา, ใช้รูปแบบเหย้าและเยือนมาพบกันหมดในแมตช์เดย์สองนัดในเดือนกันยายน, ตุลาคม และพฤศจิกายน ค.ศ. 2020. ผู้ชนะเลิศของแต่ละกลุ่มจะได้เลื่อนชั้นสู่ ยูฟ่าเนชันส์ลีก ฤดูกาล 2022–23 ลีก เอ, และทีมอันดับที่สี่ของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2022–23 ลีกซี.
การเปลี่ยนแปลงทีม
ด้านล่างนี้คือการเปลี่ยนแปลงทีมของลีก บี จากฤดูกาล 2018–19:
การเปลี่ยนแปลงทีมด้านล่างนี้คือตั้งค่าเริ่มต้นให้เกิดขึ้นในลีก บี, แต่ไม่ได้หลังจากไม่มีทีมที่จะต้องตกชั้นเนื่องจากการเปลี่ยนแปลงรูปแบบโดยยูฟ่า:
การจัดทีมวาง
ในฤดูกาล 2020–21 รายการเข้าถึง, ยูฟ่าจัดอันดับทีมต่างๆ ขึ้นอยู่กับ เนชันส์ลีก ฤดูกาล 2018–19 ตารางคะแนนโดยรวม, กับการปรับเปลี่ยนเล็กน้อย: ทีมที่ตกชั้นเดิมในฤดูกาลก่อนหน้านี้ ได้รับการจัดอันดับให้ต่ำกว่าทีมที่ได้รับการเลื่อนชั้นก่อนการเปลี่ยนแปลงรูปแบบ. โถทีมวางสำหรับเฟสลีกจะได้รับการยืนยันวันที่ 4 ธันวาคม ค.ศ. 2019, และขึ้นอยู่กับการจัดอันดับรายการที่เข้าถึง.
การจับสลากสำหรับเฟสลีกได้จัดขึ้นที่ Beurs van Berlage ศูนย์ประชุมใน อัมสเตอร์ดัม, ประเทศเนเธอร์แลนด์เมื่อวันที่ 3 มีนาคม ค.ศ. 2020, 18:00 CET. แต่ละกลุ่มจะมีหนึ่งทีมที่มาจากแต่ละโถ.
กลุ่ม
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 3 มีนาคม ค.ศ. 2020 ตามผลการจับสลาก. เมื่อวันที่ 17 มิถุนายน ค.ศ. 2020, คณะกรรมการบริหารยูฟ่าได้ปรับตารางเวลาของลีกสำหรับเดือนตุลาคมและพฤศจิกายน ค.ศ. 2020 เพื่ออนุมัติความสมบูรณ์แบบของ ฟุตบอลชิงแชมป์แห่งชาติยุโรป 2020 รอบคัดเลือก รอบเพลย์ออฟ. เป็นไปตามการเปลี่ยนแปลง, ตารางการแข่งขันที่ได้รับการปรับปรุงใหม่สำหรับโปรแกรมการแข่งขันเดือนตุลาคมและพฤศจิกายน ค.ศ. 2020 ได้ถูกปล่อยออกมาโดยยูฟ่าเมื่อวันที่ 26 มิถุนายน ค.ศ. 2020.
เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ผู้ทำประตู
<section begin=ผู้ทำประตู /> การแข่งขันทั้งหมดมี 107 ประตูที่ทำได้ใน 47 นัด สำหรับค่าเฉลี่ย ประตูต่อนัด.
<section end=ผู้ทำประตู />
ตารางคะแนนโดยรวม
16 ทีมลีก บี จะถูกจัดอยู่อันดับที่ 17 ถึง 32 โดยรวมในยูฟ่าเนชันส์ลีก ฤดูกาล 2020–21 เป็นไปตามกฏต่อไปนี้:
ใบสุทธิ
ใบสุทธิ ในคำวัดหมายถึงเอกสารที่แสดงความบริสุทธิ์ของภิกษุสามเณรว่าเป็นภิกษุสามเณรที่ถูกต้องตามพระวินัย เหมือนบัตรประจำตัวประชาชน ต่างแต่มีลักษณะเป็นเล่มขนาดเล็กสำหรับพกติดตัวได้ ในภาษาหนังสือเรียกว่า หนังสือสุทธิ หรือสุทธิบัตร
ใบสุทธิ จะระบุรายละเอียดไว้มากมาย เช่น ชื่อ นามสกุล วันเดือนปีเกิด สถานที่เกิด นามบิดามารดา วันเดือนปีที่บวช สังกัดที่อยู่ การย้ายสังกัด การเปลี่ยนแปลงชื่อ
นักกีฬาคณะกรรมการพาราลิมปิกรัสเซียในพาราลิมปิกฤดูร้อน 2020
นักกีฬารัสเซีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกรัสเซียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 181 คน เข้าร่วมการแข่งขันใน 9 ชนิดกีฬา
หลอดลมอักเสบ
หลอดลมอักเสบแบบเฉียบพลันมักมีอาการไอเป็นระยะเวลาราวสามสัปดาห์ ซึ่งในผู้ป่วย 90% มักจะมีอาการอักเสบจากเชื้อไวรัสตามมา และไวรัสเหล่านี้สามารถแพร่กระจายผ่านอากาศเมื่อผู้ป่วยไอหรือจาม ซึ่งอาจทำให้ผู้คนรอบข้างติดเชื้อไปด้วย อีกปัจจัยเสี่ยงที่ทำให้หลอดลมอักเสบแบบเฉียบพลันก็คือการสูบยา, ฝุ่น และ มลพิษทางอากาศ ทั้งนี้พบว่ามีผู้ป่วยบางส่วนซึ่งเป็นส่วนน้อย ได้รับแบคทีเรียจากการสูดมลพิษทางอากาศเข้าไปในปริมาณมาก วิธีรักษาหลอดลมอักเสบแบบเฉียบพลันได้แก่การพักผ่อน, รับประทานพาราเซตามอล และ ยาแก้อักเสบชนิดไม่ใช่สเตอรอยด์ จะช่วยบรรเทาลงได้
หลอดลมอักเสบแบบเรื้อรังมักจะปรากฏอาการไอมีเสมหะเป็นระยะเวลาตั้งแต่สามสัปดาห์จนถึงกว่าหนึ่งปี หรืออย่างน้อยสองปี และผู้ป่วยส่วนใหญ่มักจะเป็นโรคปอดอุดกั้นเรื้อรัง (COPD) ร่วมด้วย การสูบยาเป็นสาเหตุที่พบมากที่สุดของกรณีนี้ ในขณะที่มลพิษทางอากาศและพันธุกรรมเป็นสาเหตุส่วนน้อย วิธีรักษาคือการเลิกยาสูบ, การใช้วัคซีน, และทำการฟื้นฟูสมรรถภาพปอด นอกจากนี้ยังต้องทานยาขยายหลอดลมและคอร์ติโคสตีรอยด์เป็นประจำ ในผู้ป่วยบางคนอาจทำการบำบัดด้วยออกซิเจนระยะยาวร่วมด้วย
หลอดลมอักเสบเป็นหนึ่งในโรคสามัญที่พบได้เป็นส่วนมาก ในหนึ่งปีจะมีผู้ใหญ่ราว 5% และเด็กราว 6% ที่เป็นโรคนี้  ในปี 2010 มีรายงานจำนวนผู้ติดเชื้อทั่วโลกราว 329 ล้านคน หรือคิดเป็น 5% ของประชากรโลก และในแต่ละปีจะมีผู้เสียชีวิตจากโรคนี้ราว 2.7-2.9 ล้านคน
8-บิตรีเบลเลียน!
8-บิตรีเบลเลียน! เป็นเกมออนไลน์แบบเล่นตามบทบาท และวิดีโอเกมผู้เล่นคนเดียว สำหรับไอโอเอส ออกจำหน่ายโดยวงดนตรีร็อกชาวอเมริกัน ลิงคินพาร์ก จุดเด่นของเกมคือมีตัวละครในเกมเป็นสมาชิกในวง
ภาพรวม
เกมนี้มีจุดมุ่งหมายเพื่อเอาชนะปีศาจที่ชื่อ พิกซ์เซลคอร์ป (PixxelKorp) และให้ผู้เล่นปฏิบัติภารกิจเพื่อผ่านด่านระดับต่าง ๆ ในเกมจะมีภาพสัญลักษณ์ต่าง ๆ ของลิงคินพาร์ก รวมทั้งภาพโปสเตอร์บนผนัง ที่วาดโดย ไมค์ ชิโนะดะ และสมาชิกทั้ง 6 ของลิงคินพาร์กก็ได้ถูกวาดให้เป็นตัวละครในรูปแบบ 8-บิต อีกด้วย
ซาวด์แทร็ก
เกมนี้ได้รวมเพลงของลิงคินพาร์กในเวอร์ชัน 8-บิต ดังนี้
หลังจากที่เอาชนะพิกซ์เซลคอร์ปได้ นั่นคือผู้เล่นเล่นเกมจบ ผู้เล่นจะได้ปลดล็อกเพลงที่ไม่ได้ออกจำหน่ายที่ใดมาก่อน โดยมีชื่อเพลงว่า "แบล็กเบิดส์" พร้อมด้วยวิดีโอที่สามารถหาฟังได้ในเกม ต่อมาเพลงนี้ได้รวมอยู่ในโบนัสแทร็กในอัลบั้ม อะเทาซันด์ซันส์ ฉบับไอทูนส์ดีลักซ์อีกด้วย
แซร์กวาไม้แห่งภูมิภาคคาร์เพเทียนในโปแลนด์และยูเครน
แซร์กวาไม้แห่งภูมิภาคคาร์เพเทียนในโปแลนด์และยูเครน (Drewniane cerkwie regionu karpackiego w Polsce i na Ukrainie; Дерев'яні церкви карпатського регіону Польщі і України) หมายถึงกลุ่มของโบสถ์ออร์ทอดอกซ์และโบสถ์คาทอลิกตะวันออก (церква, แซร์กวา) ที่สร้างขึ้นจากไม้ในประเทศโปแลนด์และประเทศยูเครน และได้รับการขึ้นทะเบียนเป็นแหล่งมรดกโลกจากยูเนสโกใน พ.ศ. 2556 พร้อมด้วยข้อความอธิบายว่า:
"...สร้างด้วยไม้ซุงวางตามแนวนอนตั้งแต่คริสต์ศตวรรษที่ 16 ถึง 19 โดยชุมชนผู้นับถือนิกายออร์ทอดอกซ์และนิกายคาทอลิกกรีก แซร์กวาเป็นพยานหลักฐานของขนบการก่อสร้างอันเป็นเอกลักษณ์ที่มีรากฐานมาจากการออกแบบศาสนสถานออร์ทอดอกซ์ที่ผสมผสานกับองค์ประกอบตามขนบท้องถิ่น และการอ้างอิงเชิงสัญลักษณ์ถึงคติการกำเนิดจักรวาลของชุมชน... — ศูนย์มรดกโลก"
รายชื่อตัวละครในเก็นโซซุยโคเด็น II
อบิสโบอาห์
อบิสโบอาห์ (Abizboah) เป็นตัวละครจากเกมเก็นโซซุยโคเด็น ปรากฏตัวออกมาในภาค II
ประวัติ
ปลาหมึกยักษ์ผู้มีประวัติเป็นปริศนา อบิสโบอาห์อาศัยอยู่ในเหมืองภายในเมืองทินโท และมีภรรยาชื่อ รูโอเดีย (Rulodia) สาเหตุที่เขาเข้าร่วมสงครามรวบรวมแผ่นดินดูนันยังคงเป็นปริศนา ภายหลังสงครามสิ้นสุดลงเขาก็ยังคงอาศัยอยู่แถวๆ ปราสาทดูนัน และยังคงมีคนพบเห็นอยู่บ่อยๆ
ริโอ
ริโอ （อังกฤษ:Riou） เป็นตัวละครหลักจากเกมเก็นโซซุยโคเด็นภาค II และยังคงปรากฏตัวในเก็นโซซุยโคไกเด็น ฉบับที่ 1 และ 2
ประวัติ
เมื่อ เติบโตขึ้น ริโอและโจอี้ได้เข้าหน่วยทหารเยาวชนยูนิคอร์น (Unicorn Brigade) แต่หน่วยยูนิคอร์นก็ได้ถูกทำลายลงโดยเจ้าชายแห่งไฮน์แลนด์ ลูก้า ไบร์ท โดยอ้างว่าเป็นการโจมตีของกองกำลังโจวสตัน (Jowston's Army) ทั้งที่ความจริงเป็นการโจมตีเพื่อตอบสนองความต้องการของตนเองเท่านั้น แต่ทั้งริโอและโจอี้ก็หนีออกมาจากค่ายยูนิคอร์นได้ และได้เข้าร่วมกับกองทหารของ วิกเตอร์
ในขณะเดินทางเขาได้รับมอบรูนโล่ห์แห่งแสงส่วนโจอี้ได้รับมอบรูนดาบแห่งความมืด ซึ่งทำให้ชะตาชีวิตของทั้ง 2 คนต้องเปลี่ยนไปจากคำสาปของรูนแท้ ทั้งคู่ได้แยกจากกันโดยโจอี้ได้เข้าร่วมกับฝั่งไฮน์แลนด์เพื่อทำลายลูก้า ไบร์ท ส่วนริโอได้รวบรวมผู้คนเพื่อสร้างกองทัพดูนันเพื่อต่อสู้กับไฮน์แลนด์ แต่ว่าหลังจากกำจัดลูก้า ไบร์ทได้แต่สงครามกลับยังไม่จบลง
ภายหลัง สิ้นสุดสงครามริโอสละตำแหน่งผู้นำและออกเดินทางกลับไปยังเขาเทนซัน (ที่ๆ ที่เขาสัญญากับโจอี้เอาไว้) และสามารถถอนคำสาบของรูนได้สำเร็จ ทำให้ทั้งคู่ไม่จำเป็นต้องต่อสู้กันอีกต่อไป ริโอ โจอี้ และนานามิที่รออยู่ที่เคียโร่บ้านเกิดก็ได้ออกเดินทางไปด้วยกันและไม่พบกับ สงครามอีกเลย (ตอนจบอ้างอิงจากนิยาย แต่ในเกมสามารถมีฉากจบได้หลายรูปแบบ)
ผู้ เล่นสามารถกล่าวได้ว่าเซียร์ราเป็นคนแรกที่ถูกกล่าวถึงในประวัติศาสตร์ของ เกมเก็นโซซุยโคเด็น และเป็นต้นตระกูลของเหล่าผีดูดเลือดทั้งหมด ประวัติ ของเธอค่อนข้างเป็นปริศนาและมีข้อมูลไม่มากนัก เกี่ยวกับเซียร์ราตอนได้รับรูนแห่งจันทรา รู้แต่เพียงว่า 390 ปีก่อนที่ปฏิทินสุริยะจะเกิดขึ้นหรือเมื่อ 865 ปีก่อนนั้น เซียร์ราได้ถือกำเนิดขึ้นมา 15 ปีต่อมาเธอได้เข้าไปยุ่งเกี่ยวกับรูนแห่งจันทราซึ่งเป็น 1 ในรูนแท้ทั้ง 27 และคำสาปของรูนแห่งจันทรา ทำให้เธอกลายเป็นผีดูดเลือดคนแรกและกลายเป็นผีดูดเลือดออริจินัลที่เกิดจาก รูนจันทราในที่สุด
ในช่วงแรกนั้นเซียร์ราไม่สามารถควบคุมรูนได้ เนื่องจากผู้ครอบครองรูนแห่งจันทราต้องคอยดูดเลือดจากผู้อื่น เธอจึงหนีเข้าไปให้ป่าเพราะไม่ต้องการที่จะทำร้ายใครและได้พบกับกระท่อมร้าง ที่ไม่มีใครอาศัยอยู่ เซียร์ราได้อาศัยอยู่ในกระท่อมนั้น จนกระทั่งวันหนึ่งเธอได้พบกับรีน ฮัศวินผู้ปกป้องเจ้านายจนได้รับบาดแผลสาหัสและใกล้ที่จะตาย ด้วยความที่เซียร์ราที่เห็นใจเขา เธอจึงดูดเลือดเพื่อมอบชีวิตอันเป็นนิรันด์ให้ หลังจากนั้นรีนได้ออกจากป่าไปเพื่อล้างแค้นให้กับเจ้านายของตน และกลับมาใช้ชีวิตร่วมกับเซียร์รานับ 100 ปีและนั่นคือช่วงเวลาที่ดีที่สุดของเธอ
ทุกๆครั้งที่มีคนบาดเจ็บ เข้ามาในป่าเซียร์ราก็จะกัดคนๆนั้นด้วยความสงสารเพื่อมอบชีวิตอมตะให้ และหลังจากนั้นเธอก็ได้พบกับหมู่บ้านจันทราคราม หมู่บ้านสำหรับผีดูดเลือด ด้วย พลังของรูนแห่งจันทราที่เซียร์ราทำการปิดผนึกไว้ที่ศาลกลางหมู่บ้าน ทำให้ผีดูดเลือดสามารถอยู่ที่นี่ได้อย่างสงบสุขโดยไม่จำเป็นต้องดูดเลือดอีก ต่อไป จนกระทั่ง เนคลอร์ดผี ดูดเลือดภายในหมู่บ้านได้ขโมยรูนแห่งจันทราออกไปเพื่อเพิ่มอำนาจให้ตนเอง ส่งผลให้ผีดูดเลือดที่ไม่ได้รับการป้องกันจากรูนแห่งจันทราต้องตายจากไปและ บางตนต้องออกไปดูดเลือดเพื่อการดำรงชีวิตอยู่ของตนเอง ซึ่งรีนก็เป็น หนึ่งในนั้น มีเพียงเซียร์ราเท่านั้นที่ไม่เป็นอะไรเนื่องจากเธอเป็นผีดูดเลือดที่เกิด จากรูนจัทรา เธอจึงตัดสินใจที่จะออกไปจัดการคนทรยศและกลายเป็นนักล่าผีดูดเลือดในที่สุด
หลายร้อยปีต่อมา เซียร์ราได้พบกับแนช ลัทเคจ์นักดาบจากฮาร์โมเนียและ ออกเดินทางไปด้วยกัน เนื่องจากเธอบอกกับแนชเอาไว้ว่าเธอมีเบาะแสของรูนที่แท้จริงที่เขาต้องการ อยู่ จึงทำให้แนชขอร่วมเดินทางด้วยกันกับเธอและยอมทำทุกอย่างแม้กระทั่งการแบก สัมภาระ ระหว่างที่เดินทางไปยังมิวซ์ ทั้งสองได้พบกับคฤหาสน์หลังหนึ่งที่ชายแดนโจวสตัน-ไฮ แลนด์ ในตอนแรกทั้งสองไม่ได้รับอนุญาตให้เข้าไปด้านใน แต่เมื่อเซียร์ราได้เอ่ยชื่อของตนต่อพ่อบ้านของคฤหาสน์ ทั้งสองก็สามารถเข้าไปพักได้ โดยเธอบอกกับแนชไปว่านี่คือคฤหาสน์ของเพื่อนเก่าเพื่อนแก่ของเธอ กลางดึกคืนนั้นเหล่าซอมบี้ทั้งหมดได้บุกเข้ามาในห้องนอนรวมทั้งพ่อบ้านและเม ดที่กลายเป็นแวมไพร์ เซียร์ราปล่อยให้แนชจัดการผีดูดเลือดทั้งหมดในขณะ ที่เธอต้องเก็บพลังเอาไว้เพื่อเผชิญหน้ากับรีน รีนได้หลอกล่อเซียร์ราด้วยการทำตัวใสซื่อ แต่เซียร์ราก็ได้แทงเขาแล้วร่ายเพลงแห่งการสาบสูญไปหวังเพื่อที่จะทำลายดวง วิญญาณ แต่ถึงกระนั้น รีนก็ได้ดูดเลือดของเซียร์ราก่อนและได้รับพลังที่แข็งแกร่งไป แนชได้สู้กับรีนต่อแต่ก็ไม่เป็นผลเนื่องจากผีดูดเลือดแท้ต้องกำจัดด้วยการ ใช้ดาวดาบมังกรเท่านั้น จนในที่สุดแนชจึงยอมให้เซียร์ราดูดเลือดของตนไป เพื่อทำให้เธอมีพลังที่จะกำจัดรีนได้ หลังจากที่กำจัดรีนได้แล้ว เซียร์ราจากแนชไปโดยเอ่ยขอโทษเขา และบอกว่าเธอรู้เพียงข้อมูลของรูนแห่งจันทราเท่านั้น
หลังจากที่เซียร์รารู้สึกถึงเนคลอร์ด เธอได้เดินทางไปที่ทินโทและไปพักผ่อนที่หมู่บ้านปากเสือเป็นเวลานานจนริโอและคาห์นที่กำลังตามหาตัวเธอมาถึง จาก การรวมหลังของเซียร์รา วิกเตอร์และคาร์นทำให้เธอได้รับรูนแห่งจันทรากลับคืนมาและเนคลอร์ดก็ถูก กำจัด เซียร์ราที่ไม่มีอะไรต้องทำแล้วจึงตัดสินใจที่จะเข้าร่วมกองทัพดูนัน ชั่วครู่
ภายหลัง สงครามสิ้นสุดลง เซียร์รากลับเลือกที่จะอยู่กับพวกมนุษย์มากกว่ากลับไปยังหมู่บ้านจันทราคราม และได้มีข่าวลือออกมาว่าเธอแต่งงานกับแนชไปเป็นที่เรียบร้อยแล้ว
เทเรซ่า
เทเรซ่า (อังกฤษ: Teresa) เป็นตัวละครจากเกมเก็นโซซุยโคเด็น ปรากฏตัวออกมาในภาค II, มีตำแหน่งเป็นรักษาการนายกเทศมนตรีของเมืองกรีนฮิล
ประวัติ
เท เรซ่าเป็นลูกสาวของ อเล็ก ไวส์เมล นายกเทศมนตรีคนก่อนของเมืองกรีนฮิล หลังจากที่พ่อของเธอได้ล้มป่วยและเสียชีวิตลง เธอก็ได้ทำหน้าที่รักษาการณ์นายกเทศมนตรีปกครองเมืองแทนพ่อของเธอ ตัวเทเรซ่านั้นได้รับการศึกษาเรียนรู้มาเป็นอย่างดี เธอมีความสามารถในการปกครองและบริหารอย่างมาก อีกทั้งยังเป็นผู้นำที่ได้รับการยอมรับและชื่นชอบจากประชาชนของเมืองกรีนฮิล ทุกคน
เนื่องมาจากเมืองกรีนฮิลนั้นเป็นเมืองแห่งการศึกษา อันเป็นที่ตั้งของ นิวลีฟอเคเดมี่ (Newleaf Academy) สถาบันการศึกษาที่ใหญ่ที่สุดของดินแดนแห่งนี้ ทำให้งบประมาณที่ต้องส่งมอบให้กลุ่มพันธมิตรโจวสตัน (Jowston Alliance) ถูกนำไปใช้กับการศึกษาของเมืองจนหมด ส่งผลให้ฐานะของเมืองกรีนฮิลในกลุ่มพันธมิตรอยู่ต่ำกว่าเมืองอื่นๆและ เทเรซ่าเองก็ไม่อาจจะออกความเห็นใดๆในการประชุมกับเจ้าเมืองคนอื่นๆได้
ใน ช่วงต้นของสงครามรวบรวมแผ่นดินดูนัน เมืองกรีนฮิลได้ถูกโจมตีโดยกองพลที่สองของไฮแลนด์ภายใต้การคุมทัพของโรวด์ แต่ด้วยความช่วยเหลือของแนช ลัทเคจ์ เทเรซ่าสามารถป้องกันเมืองจากการโจมตีระลอกแรกได้เป็นผลสำเร็จ ต่อมาทางไฮแลนด์ได้ปล่อยตัวนักโทษทหารเมืองมูส (Muse) มายังเมืองกรีนฮิล แนชได้เตือนเทเรซ่าว่า นี่เป็นแผนของศัตรูที่จะทำให้เสบียงอาหารของกรีนฮิลหมดเร็วยิ่งขึ้นจากการ ที่ต้องรับเลี้ยงดูคนจำนวนเพิ่ม ซึ่งตัวเทเรซ่าเองก็เข้าใจดีถึงสิ่งที่ศัตรูต้องการ แต่ด้วยความที่เธอเป็นคนที่มีจิตใจดีงามและมีเมตตาอย่างมาก เทเรซ่าจึงไม่อาจทำใจปฏิเสธนักโทษเหล่านี้ได้
เวลาผ่านไป เมื่อเสบียงอาหารในเมืองเริ่มที่จะขาดแคลน ปัญหาความขัดแย้งระหว่างทหารของมูสกับพลเมืองของกรีนฮิลก็ทวีความรุนแรงขึ้น เรื่อยๆ ในที่สุดทหารของมูสซึ่งไม่ได้รับเสบียงจากกรีนฮิลเป็นเวลานานก็ตัดสินใจจับ เด็กในเมืองเป็นตัวประกันและ เข้ายึดที่เก็บเสบียงเป็นของตนเอง พวกมันต้องการให้เทเรซ่ายอมแพ้เป็นตัวประกัน เพื่อจะได้นำไปส่งมอบให้กองทัพไฮแลนด์แลกกับค่าตอบแทนอันมหาศาล เทเรซ่ายอมที่จะเป็นตัวประกันแต่โดยดี แต่โชคยังดีที่ แนช, ชิน, นีนา และพวกพ้องคนอื่นๆได้ช่วยเหลือเธอออกมาและ พาตัวไปซ่อนในกระท่อมเล็กๆกลางป่ากรีนฮิล ตลอดเวลาตัวเธอได้อาศัยอยู่ที่นี่อย่างสงบจากความช่วยเหลือของชินกับนีนา ซึ่งในใจของเธอยังคงรู้สึกเศร้าเสียใจและโทษตัวเองที่ไม่อาจปกป้องเมืองเอาไว้ได้
ระหว่างที่เธออยู่กับกองทัพพันธมิตรดูนัน เทเรซ่าเป็นหนึ่งในผู้ติดตามริโอไป ยังการประชุมเจรจาสันติภาพกับไฮแลนด์บนเนินโจวสตัน (Jowston Hill) เธอมีส่วนร่วมในการปลดปล่อยกรีนฮิลจากการยึดครองของไฮแลนด์และหลังจากสงคราม สิ้นสุดลง เธอก็เข้ารับตำแหน่งนายกเทศมนตรีของเมืองกรีนฮิล
ไม่นานหลังจากนั้น กองทัพพันธมิตรดูนันก็ต้องประสบกับปัญหาการขาดผู้นำ หลังจากริโอได้ ถอนตัวออกจากตำแหน่ง ผู้คนส่วนใหญ่ต้องการให้เทเรซ่าทำหน้าที่รักษาการณ์ประธานาธิบดีของ สาธารณรัฐดูนันไปจนกว่าจะมีการเลือกตั้งอย่างเป็นทางการ นี่เป็นสาเหตุให้ทินโทซึ่งไม่ยอมรับเธอเป็นผู้นำตัดสินใจถอนตัวออกจากการ เป็นสมาชิกสาธารณรัฐ อย่างไรก็ตาม เทเรซ่าก็ยังคงได้รับการสนับสนุนเป็นอย่างดีจากบรรดาสมาชิกอื่นๆที่เหลือ หลังจากทำหน้าที่รักษาการณ์ผู้นำเป็นเวลาหนึ่งปี เธอก็ชนะการเลือกตั้งได้รับเลือกให้เป็นประธานาธิบดีของสาธารณรัฐ
ใน ปี IS 472 เทเรซ่าในฐานะผู้นำของกองทัพได้ประสบความสำเร็จในการปราบจลาจลที่ไฮอีส (Higheast Rebellion) และสามารถขับไล่กองทัพฮาโมเนียออกจากดินแดนแห่งนี้ได้เป็นผลสำเร็จ
เทเรซ่ากับชินนั้นมีความรู้สึกรักชอบกันมาเป็นเวลานาน แต่ทั้งสองคนต่างก็ไม่เคยเผยความรู้สึกในใจให้อีกฝ่ายได้รับรู้เลย
เฟเธอร์เป็นกริฟฟิน ที่เดินทางจากหุบเขาแห่งสายลม และถูกกริฟฟินป่าแถวๆ หมู่บ้านกรีนฮิลทำร้าย (เนื่องจากเป็นคนละเผ่าพันธุ์) ทั้งที่ความจริงแล้วเฟเธอร์เป็นเจ้าชายแห่งเหล่ากริฟฟินเลยทีเดียว ภายหลังสงครามสิ้นสุดลงเขากลับไม่ยอมกลับไปที่หุบเขาแห่งสายลม แต่กลับอยู่ปกป้องปราสาทจากการรุกรานของศัตรูต่อไป
สโมสรฟุตบอลอุบล ยูเอ็มที ยูไนเต็ด ในฤดูกาล 2558
สโมสรฟุตบอลอุบล ยูเอ็มที ยูไนเต็ด ในฤดูกาล 2558 นับเป็นฤดูกาลแรก ของสโมสรฟุตบอลอุบล ยูเอ็มที ยูไนเต็ด ในฤดูกาลในลีกภูมิภาค ดิวิชั่น 2
โดยภาพรวมในฤดูกาลนี้ของสโมสรฟุตบอลอุบล ยูเอ็มที ยูไนเต็ด ถือว่าประสบความสำเร็จอย่างมาก โดยสามารถคว้าแชมป์ลีกภูมิภาค ดิวิชั่น 2 ฤดูกาล 2558 มาครองได้ แม้ว่าในช่วงต้นฤดูกาลจะทำผลงานได้ไม่ดีนัก แต่ครึ่งฤดูกาลหลังด้วยการนำทัพของสก็อต คูเปอร์พาทีมทำผลงานได้อย่างยอดเยี่ยมจนสามารถคว้าอันดับสองของลีกภูมิภาคโซนภาคตะวันออกเฉียงเหนือ และก้าวขึ้นมาคว้าแชมป์ลีกภูมิภาค ดิวิชั่น 2 ได้สำเร็จ
รายชื่อผู้เล่น ฤดูกาล 2558
(เลก 2) (เลก 2) (เลก 2)
(เลก 2) (เลก 2) (เลก 2) (เลก 2) (เลก 2) (เลก 2) (เลก 2) (เลก 2) (เลก 2)
ตารางคะแนนลีกภูมิภาคโซนภาคตะวันออกเฉียงเหนือ
แก้ไขล่าสุด วันเสาร์ที่ 26 กันยายน พ.ศ. 2558
รอบชิงชนะเลิศ
รวมผลสองนัด อุบล ยูเอ็มที ยูไนเต็ด ชนะ 9 – 0.
เลขฐานสี่
เลขฐานสี่ หมายถึง ระบบเลขฐานสี่ ที่มีสัญลักษณ์สี่ตัวคือ 0 (ศูนย์) 1 (หนึ่ง) 2 (สอง) และ 3 (สาม)
หากแปลงค่าในเลขฐานสิบ มาเป็นเลขฐานสี่ จะได้จามจัวอย่างด้านล่าง
0 = 00
1 = 01
2 = 02
4 = 10
5 = 11
6 = 12
8 = 20
9 = 21
10 = 22
การเขียนเลขฐานสี่ จะต้องมี 4 ห้อยอยู่ด้านหลัง เช่น 120314
การเติบโตของศาสนา
การเติบโตของศาสนา (Growth of religion) เป็นการขยายและเพิ่มจำนวนของผู้นำถือศาสนาทั่วโลก โดยปกติแล้ว ในสถิติมักวัดจำนวนผู้นับถือที่แน่นอน ร้อยละของการเติบโตต่อปี และการเติบโตของจำนวนผู้เข้ารีตในโลก การทำนายไม่สามารถทำได้ในเชิงประจักษ์และยังคงเป็นที่โต้แย้ง แต่ยังคงมีประโยชน์ในเชิงเปรียบเทียบ
จากการศึกษาในคริสต์ศตวรรษที่ 21 กล่าวแนะว่า ในด้านร้อยละและการเผยแพร่ทั่วโลก ศาสนาอิสลาม เป็นศาสนาหลักที่เติบโตเร็วที่สุดในโลก     การทำนายศาสนาใน ค.ศ. 2050 โดยสำนักวิจัยพิวสรุปว่า ประชากรมุสลิมทั่วโลกอาจมีอัตราการเจริญเติบโตเร็วกว่าประชากรศาสนาคริสต์ เนื่องจากมุสลิมส่วนใหญ่อยู่ในวัยหนุ่มสาวและมีอัตราการเจริญพันธุ์สูง รายงานจากสำนักวิจัยพิว การเปลี่ยนศาสนา (religious conversion) ไม่มีผลต่อประชากรมุสลิม เพราะจำนวนคนที่เข้ารับอิสลามมีจำนวนเกือบเท่ากับคนที่ออกจากศาสนาอิสลาม
บางศาสนาทำให้เป็นสาวกอย่างกระฉับกระเฉง (เช่น ศาสนาคริสต์และศาสนาอิสลาม) บางส่วนไม่ได้ดำเนินการเปลี่ยนศาสนาอย่างกระฉับกระเฉง (เช่น ศาสนายูดาห์) บางศาสนาเคยเติบโตขึ้นในช่วงแรก แต่ปัจจุบันกลับเสื่อมถอย (เช่น ศาสนาโซโรอัสเตอร์) การเติบโตของศาสนาก่อให้เกิดการปะทะกันด้วยปัจจัยต่าง ๆ เช่น การกดขี่, ยึดมั่นศาสนาของศัตรู (เช่น การตั้งศาสนาประจำชาติ) และการเจาะตลาดทางศาสนา
การรวมข้อมูล
เป็นเรื่องยากที่จะรวบรวมสถิติเกี่ยวกับผู้นับถือศาสนาและมักมีข้อขัดแย้งเสมอ; ส่วนสถิติการเปลี่ยนแปลงจำนวนผู้นับถือศาสนาเป็นเรื่องยากกว่า เพราะต้องใช้วิธีการสำรวจหลายครั้งแยกกันในแต่ละปี ซึ่งใช้ในเคสที่จำเป็น และใช้แค่ประเทศนั้น ๆ เช่น การสำรวจการระบุศาสนาของชาวอเมริกัน (American Religious Identification Survey) ในสหรัฐ หรือข้อมูลสำมะโนประชากรจากประเทศออสเตรเลีย (ซึ่งรวมคำถามการระบุศาสนาโดยสมัครใจมาตั้งแต่ ค.ศ. 1911)
การเติบโตในประวัติศาสตร์
ฐานข้อมูลศาสนาของโลก (The World Religion Database; WRD) เป็นฐานข้อมูลพิชญพิจารณ์ของสถิคิทางศาสนานานาชาติจากการวิจัยในสถาบันวัฒนธรรม ศาสนา และกิจการโลก (the Institute on Culture, Religion & World Affairs) ที่มหาวิทยาลัยบอสตัน มันถูกเผยแพร่โดยสำนักพิมพ์บริลล์และเป็นฐานข้อมูลประชากรทางศาสนาที่ครอบคลุมที่สุดสำหรับนักวิชาการ โดยมีข้อมูลสำหรับทุกประเทศทั่วโลก ข้อมูลการนับถือส่วนใหญ่มาจากสำมะโนและการสำรวจ ข้อมูลสาวกเหล่านี้ถูกแบ่งออกเป็น 18 กลุ่ม: อไญยนิยม, อเทวนิยม, บาไฮ, พุทธ, พื้นบ้านจีน, คริสต์, ลัทธิขงจื๊อ, ลัทธิเต๋า, กลุ่มชาติพันธุ์ทางศาสนา, ฮินดู, เชน, ยิว, มุสลิม, ศาสนาใหม่, ชินโต, ซิกข์, เจตนิยม และโซโรอัสเตอร์ โดย WRD ถูกจัดเรียงโดยนักประชากรศาสตร์ทั้งสองคน Todd M. Johnson และ Brian J. Grim.
เครื่องอิสริยาภรณ์ดาราอันสุกสกาว
เครื่องอิสริยาภรณ์ดาราอันสุกสกาว (Order of Brilliant Star, ) เป็นเครื่องอิสริยาภรณ์ของประเทศไต้หวัน มอบให้กับชาวไต้หวันที่กระทำคุณประโยชน์อย่างยิ่ง และยังมอบให้กับผู้มีเกียรติจากต่างประเทศอีกด้วย โดยเครื่องอิสริยาภรณ์นี้มีศักดิ์รองจากเครื่องอิสริยาภรณ์เมฆมงคล เครื่องอิสริยาภรณ์นี้สร้างขึ้นในปี ค.ศ. 1941
ลำดับชั้น
เครื่องอิสริยาภรณ์นี้มีทั้งสิ้น 9 ชั้น
สารขยายหลอดลม
สารขยายหลอดลม หรือ ยาขยายหลอดลม (Bronchodilator) เป็นสารที่ช่วยขยายหลอดลมและหลอดลมฝอย ช่วยลดอาการหายใจติดขัด และทำให้มีอากาศหมุนเวียนไปสู่ปอดมากขึ้น สารขยายหลอดลมอาจเกิดขึ้นเองโดยกลไกของร่างกาย หรือรับประทานเป็นยาเข้าไปตามการควบคุมของแพทย์ก็ได้ สารขยายหลอดลมนี้มีประโยชน์อย่างมากต่อผู้ป่วยโรคปอดอุดกั้น รวมทั้งโรคหืด ตลอดจนโรคปอดอุดกั้นเรื้อรัง
ประเภทของยาขยายหลอดลม
ยาขยายหลอดลม สามารถจำแนกออกเป็นสามประเภทตามใบสั่งยาได้ คือ
กลุ่มของสารขยายหลอดลม
สารขยายหลอดลมส่งมารถจำแนกออกเป็นสองกลุ่ม คือออกฤทธิ์ระยะสั้น กับออกฤทธิ์ระยะยาว ทั้งนี้ ยาระยะสั้นใช้เพื่อบรรเทาอาการเฉพาะหน้า ส่วนยาระยะยาวใช้เพื่อป้องกันการเกิดอาการ
ลาดทวีป
ลาดทวีป (continental slope) เป็นพื้นลาดต่อเนื่องจากขอบทวีป เริ่มจากขอบของไหล่ทวีปไปจนถึงลาดตีนทวีป (continental rise) มีความลาดชันมาก 65 องศาต่อระยะทาง 1 กิโลเมตรทอดไปถึงระดับน้ำลึกประมาณ 3,600 เมตรหรือจนถึงจุดที่มีความชันน้อนกว่าจนเห็นเป็นสันชัดเจนนั้นคือส่วนแยกระหว่างลาดทวีปกับลาดตีนทวีป ความกว้างของลาดทวีปนั้นมีความกว้างไม่เท่ากันแต่ส่วนมากมีความกว้างโดยเฉลี่ยจะกว้างเป็น 2 เท่าของไหล่ทวีป ขอบนอกสุดของลาดทวีปจะติดต่อกับพื้นท้องมหาสมุทรหรือลาดตีนทวีป จะมีส่วนที่สามารถเห็นเป็นแนวที่เห็นได้ชัดเจน เพราะขอบของที่เป็นจุดต่อของลาดทวีปกับลาดตีนทวีปนั้นจะมีความชันน้อยกว่า
ลักษณะ
ลาดทวีปนี้เป็นส่วนขอบของเปลือกโลกที่เรียกว่าไซอัล และในบางส่วนของลาดทวีปและไหล่ทวีปนั้นอาจมีหุบเขาลึกอยู่เรียกว่าหุบผาชันใต้ทะเล (submarine canyon) หุบผาชันใต้ทะเลบางแห่งมีสาขาอยู่ด้วย ก้นหุบผาชันใต้ทะเลส่วนใหญ่มีความลึก 1,800–2,000 เมตร สาเหตุของการเกิดหุบผาชันใต้ทะเลนี้ยังไม่ทราบแน่ชัด แต่ก็มีข้อการสันนิษฐานกันหลายอย่าง บ้างว่าเนื่องจากการเปลี่ยนระดับของหิน บ้างว่าเพราะคลื่นขนาดใหญ่ทำให้เกิดกระแสน้ำมหาสมุทรซึ่งไหลแรง ทำให้ส่วนนั้นสึกกร่อนไป บ้างว่าน้ำใต้ดินบริเวณนั้นลดน้อยลงทำให้เกิดการยุบตัวในส่วนมากหุบผาชันใต้ทะเลนั้นมักพบบริเวณใกล้จุดเกิดจากการพัดพากัดเซาะบริเวณดังกล่าวให้กลายเป็นร่องลึก และบริเวณเชิงหุบผาชันมักพบเนินตะกอนรูปพัดก้นสมุทร (abyssal fan) มีลักษณะคล้ายเนินตะกอนที่ถูกพัดพามา หรือเกิดจากปริมาณตะกอนกรวดทรายที่ถูกพัดพามาตกทับถมกัน
สาธารณรัฐประชาธิปไตยอัฟกานิสถาน
สาธารณรัฐประชาธิปไตยอัฟกานิสถาน (Democratic Republic of Afghanistan; ดารี: جمهوری دمکراتی افغانستان; دافغانستان دمکراتی جمهوریت) หรือต่อมาคือ สาธารณรัฐอัฟกานิสถาน (Republic of Afghanistan; ดารี: جمهوری افغانستان; د افغانستان جمهوریت) เป็นรัฐบาลคอมมิวนิสต์ที่จัดตั้งขึ้นโดยพรรคประชาธิปไตยประชาชนอัฟกานิสถาน (PDPA) หลังโค่นล้มรัฐบาลของประธานาธิบดีโมฮัมเหม็ด ดาวูด ข่านในปี ค.ศ. 1978 นูร์ มูฮัมหมัด ตะรากีขึ้นเป็นผู้นำและออกนโยบายให้สิทธิสตรี ให้การศึกษาและปฏิรูปที่ดิน แต่ต่อมาตะรากีถูกสังหาร ฮะฟีซอลลาห์ อะมีนจึงสืบทอดอำนาจต่อ แต่เขาถูกต่อต้านอย่างหนักจนสหภาพโซเวียตต้องเข้าแทรกแซง อะมีนถูกลอบสังหารในปี ค.ศ. 1979 ทำให้เกิดสงครามโซเวียตในอัฟกานิสถาน ระหว่างฝ่ายคอมมิวนิสต์และมุญาฮิดีน บาบรัค คาร์มาล ผู้นำคนต่อมาที่ได้รับการสนับสนุนจากโซเวียตไม่สามารถแก้ปัญหาภายในประเทศได้ จึงถูกบีบให้ลาออกในปี ค.ศ. 1985 ทำให้ผู้อำนวยการสำนักงานข่าวกรองแห่งรัฐ โมฮัมหมัด นาญิบุลลอฮ์ ขึ้นเป็นผู้นำแทน เขาทำข้อตกลงกับโซเวียตเพื่อให้โซเวียตถอนทหารออกไป แต่หลังจากโซเวียตล่มสลาย รัฐบาลของนาญิบุลลอฮ์ก็ขาดกำลังสนับสนุน นาญิบุลลอฮ์ลาออกจากตำแหน่งในปี ค.ศ. 1992 รัฐบาลคอมมิวนิสต์จึงล่มสลาย
เอ็ดดี ซูปาร์โน
เอ็ดดี ซูปาร์โน (Eddy Soeparno) เป็นนักการเมืองและนักธุรกิจชาวอินโดนีเซีย ปัจจุบันอยู่ในตำแหน่งเลขาธิการพรรคอาณัติแห่งชาติ  ซูปาร์โนเคยเป็นผู้อำนวยการธุรกิจที่บักรีกรุป (Bakrie Group) ซึ่งเป็นบริษัทย่อยของบักรีแอนด์บราเธอร์ส (Bakrie & Brothers)
พระแม่มีนากษี
พระแม่มีนากษี (สันสกฤต: मीनाक्षी, มีนากฺษี ทมิฬ: மீனாட்சி, มีนาฏฺจิ)  เป็นเทวสตรี ในศาสนาฮินดู เป็นอวตารปางหนึ่งของพระแม่ปารวตี พระชายาของพระศิวะ และเป็นพระเชษฐภคินีของพระวิษณุ
พระนางได้รับการนับถือในทางอินเดียใต้โดยมีเทวสถานหลักในเมืองมทุไร รัฐทมิฬนาฑู คือเทวาลัยมีนากษีสุนทเรศวร พระนางยังถือว่าเป็นรูปหนึ่งของพระแม่ตริปุรสุนทรีผู้เป็นหนึ่งในเทวีมหาวิทยา
ศัพท์มูล
คำว่า "มีนากษี" มาจากคำในภาษาสันสกฤตหมายความว่า "ผู้มีดวงตารูปปลา" มาจากคำว่า "มีน" และ "อากฺษี" เทียบเท่ากับความว่า "อังคยัรกัณณิ" หรือ "อังกยังกัณณัมไม" ในภาษาทมิฬ โดยเพราะเหตุที่พระนางทรงไม่เคยที่จะหยุดมองดูเหล่าสาวกของพระนาง
พระศิวะทรงสาปพระแม่ปารวตี
ครั้งหนึ่งฤๅษีอคัสตยะประกอบพิธีบูชาพระศิวะและพระแม่ปารวตี เมื่อทั้งสองพระองค์ทราบถึงการประกอบพิธีบูชาของฤๅษีอคัสตยะ จึงเสด็จลงมาหาและทรงให้พรแก่ฤๅษีอคัสตยะ ฤๅษีอคัสตยะจึงขอให้พระศิวะและพระแม่ปารวตีทรงฟ้อนรำด้วยกัน ทั้งสองพระองค์จึงทำตามคำขอของฤๅษีอคัสตยะ แต่ระหว่างการฟ้อนรำนั้น พระแม่ปารวตีทรงทำต่างหูหลุดออกจากพระกรรณขณะทรงฟ้อนรำ พระศิวะทรงไม่อยากหยุดฟ้อนรำจึงใช้พระบาทหยิบต่างหูของพระแม่ปารวตีขึ้นมาเหน็บไว้ที่พระกรรณของพระองค์ เมื่อพระแม่ปราวตีทรงเห็นเช่นนั้นก็พิโรธที่พระศิวะหยามพระนางโดยการเอาพระบาทหยิบต่างหูของพระนาง พระแม่ปารวตีจึงทรงต่อว่าพระศิวะด้วยถ้อยคำอันรุนแรง เมื่อพระศิวะทรงได้ยินเช่นนั้นก็พิโรธและสาปให้พระแม่ปารวตีต้องกลับไปเกิดเป็นมนุษย์อีกครั้ง
พระแม่ปารวตีทรงจุติเป็นธิดาของกษัตริย์แห่งนครปาณฑิยัน
หลังจากพระศิวะทรงสาปพระแม่ปารวตี พระนางทรงเศร้าพระทัยเป็นอันมาก จึงทรงลงมาจุติเป็นพระราชธิดาของกษัตริย์แห่งนครปาณฑิยัน โดยการนำพาของพระวิษณุ ผู้มีศักดิ์เป็นพระเชษฐาของพระนาง โดยพระแม่ปารวตีทรงกำเนิดใหม่อีกครั้งในพิธียัชญะของกษัตริย์แห่งนครปาณฑิยัน โดยทรงลอยขึ้นมาจากกองไฟของพิธีขอบุตร บนพระอุระของพระนางปรากฏพระถันถึง 3 จุดด้วยกัน กษัตริย์และรานีแห่งนครปาณฑิยันทรงพอพระทัยเป็นอย่างมากและทรงรับมาเป็นธิดาของตน พร้อมกับตั้งพระนามว่า "ฑดาธไก" ซึ่งแปลว่า ผู้กำเนิดจากพระอัคคี เมื่อพระนางทรงเติบโตขึ้นด้วยความกล้าหาญดุจบุรุษเพศ ทรงเก่งกล้าสามารถเป็นอย่างมาก พระนางมักปลอมตัวออกไปจากพระราชวังอยู่บ่อย ๆ และทรงช่วยเหลือผู้คนไว้มากมาย เมื่อพระนางมีพระชนมายุ 20 พรรษา ทรงได้ปกครองนครปาฑิยันแทนพระราชบิดา โดยฤๅษีอคัสตยะเปลี่ยนพระนามให้ใหม่ว่า "มีนากษี" แปลว่า ผู้มีดวงตาดังปลา พระแม่มีนากษีทรงปกครองนครปาณฑิยันด้วยความกล้าหาญและเข้มแข็งและทรงดูแลนครปาณฑิยันด้วยความสงบสุขเช่นกัน
พระแม่มีนากษีทรงต่อสู้กับพระอินทร์
พระแม่มีนากษีทรงยกเลิกธรรมเนียมที่ฝ่ายหญิงต้องนำของหมั้นไปให้แก่ฝ่ายชาย และทรงยกเลิกพิธีการบูชาพระอินทร์ โดยพระนางกล่าวว่า การบูชาพระอินทร์ไม่ได้สร้างความเจริญอะไรเลย ฝ่ายพระอินทร์เมื่อทรงรับรู้และพิโรธเป็นอย่างมาก ได้ส่งกองทัพเทวดามาสร้างความวุ่ยวายในนครปาณฑิยัน แต่พระศิวะทรงทราบเสียก่อนจึงทรงแปลงองค์เป็นบุรุษมาช่วยพระแม่มีนากษีจนได้รับชัยชนะ หลังจากนั้นพระแม่มีนากษียกทัพขึ้นไปบนนครอมรวดีของพระอินทร์ เมื่อเหล่าเทวดาทราบก็หนีกันอลหม่าน ฝ่ายพระอินทร์จึงหนีไปเขาไกรลาสเพื่อขอความช่วยเหลือจากพระศิวะ เมื่อพระแม่มีนากษีทราบข่าวจากนารทมุนี จึงออกติดตามไปยังเขาไกรลาส แต่โคนนทิออกมาห้ามไว้ จึงถูกพระแม่มีนากษีทำร้ายจนสาหัส ร้อนถึงพระศิวะจึงทรงออกมาพบกับพระแม่มีนากษี เมื่อพระแม่มีนากษีทรงพบพระศิวะก็ทรงตกหลุมรักในทันทีและทำให้พระถันที่สามของพระนางหายไป คำสาปของพระศิวะได้หมดสิ้นไป และทรงได้วิวาห์กับพระศิวะอีกครั้งในรูปพระสุนทเรศวร
พระศิวะในรูปพระสุนทเรศวรอภิเษกกับพระแม่มีนากษี
ในวันพิธีสยุมพรนั้นมีเหล่าทวยเทพทั่วจักรวาลมาชุมนุมกันที่นครปาณฑิยัน พระวิษณุทรงจูงพระแม่มีนากษีทำพิธีทักษิณานุปาทาน 7 รอบกองกูณฐ์บูชาเพื่อเป็นการเข้าสู่พิธีสยุมพร ในพิธีนั้นพระศิวะในรูปพระสุนทเรศวรทรงสร้างอสูรนามว่า "ไวไก" ให้ทำหน้าที่สร้างแม่น้ำสายสำคัญให้แก่นครปาฑิยัน ในวันที่พระศิวะทรงวิวาห์กับพระแม่มีนากษีนั้นได้มีการเฉลิมฉลองอย่างยิ่งใหญ่เรียกกันเรียกว่า "วันมีนากษีกัลยาณัม" พระศิวะในรูปพระสุนทเรศวรและพระแม่มีนากษีทรงปกครองนครปาณฑิยันเรื่อยมา จนกระทั่งมีพระโอรสด้วยกันนามว่า "พระศรีรุทรปาณฑิยัน" ซึ่งต่อมาได้เป็นกษัตริย์ของชาวทมิฬ หลังจากพระศรีรุทรปาณฑิยันเป็นกษัตริย์แห่งทมิฬแล้ว พระศิวะในรูปพระสุนทเรศวรกับพระแม่มีนากษีจึงทรงกลับสู่เขาไกรลาสและพระแม่มีนากษีทรงได้กลับเป็นพระแม่ปารวตีในที่สุด ต่อมาพระศรีรุทรปาณฑิยันทรงสร้างเทวาลัยของพระแม่มีนากษีผู้เป็นพระมารดาไว้กับพระสวยมภูลึงค์ของพระบิดาในป่าต้นกระทุ่ม
My Hero วีรบุรุษสุดที่รัก
My Hero วีรบุรุษสุดที่รัก เป็นชุดละครโทรทัศน์ที่สร้างจากนวนิยายรัก โรแมนติก ดราม่า แอ็กชั่น โดยจะเกี่ยวกับอาชีพของพระเอกทั้ง 5 เรื่อง ซึ่งนางเอกทั้ง 5 เรื่องจะถือว่าเป็นฮีโร่ในดวงใจ และตอนเริ่มเรื่องยังกล่าวถึงงานเปิดตัวนวนิยายชุดนี้ด้วยนวนิยายชุด "My Hero วีรบุรุษสุดที่รัก" นั้นได้สร้างเป็นละครในปี พ.ศ. 2559 และจะออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561
การออกอากาศ
ละครโทรทัศน์ชุด My Hero วีรบุรุษสุดที่รัก โดย บริษัท ชลลัมพี โปรดักชัน จำกัด ออกอากาศทางสถานีวิทยุโทรทัศน์ไทยทีวีสีช่อง 3 ผลิต ในปี พ.ศ. 2561 มีลำดับการออกอากาศดังนี้
มาตุภูมิแห่งหัวใจ
มาตุภูมิแห่งหัวใจ เป็นละครโทรทัศน์ไทย แนวโรแมนติก ดราม่า แอ็กชั่น อยู้ในซีรีส์ชุด My Hero วีรบุรุษสุดที่รัก ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 ออกอากาศตั้งแต่ 26 พฤษภาคม พ.ศ. 2561 – 10 มิถุนายน พ.ศ. 2561 โดย บริษัท ชลลัมพี โปรดักชัน จำกัด บทประพันธ์โดย มณีจันท์ บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย ตระกูล อรุณสวัสดิ์ เรื่องราวของทหารหน่วยรบพิเศษที่ทำภารกิจกวาดล้างขบวนการค้ายาเสพติดข้ามประเทศ ที่มีเบื้องหลังเป็นรัฐที่ต้องการแยกตัวเป็นเอกราชจากประเทศเพื่อนบ้านของไทย
มนตราลายหงส์
มนตราลายหงส์ เป็นละครโทรทัศน์ไทย แนวโรแมนติก ดราม่า อยู้ในซีรีส์ชุด My Hero วีรบุรุษสุดที่รัก ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 ออกอากาศตั้งแต่ 15 มิถุนายน พ.ศ. 2561 – 29 มิถุนายน พ.ศ. 2561 โดย บริษัท ชลลัมพี บราเธอร์ จำกัด บทประพันธ์โดย ศตรัศมิ์ บทโทรทัศน์โดย ปลายสี กำกับการแสดงโดย ฉัตรชัย นาคสุริยะ และ นัฐพงศ์ วงษ์กวีไพโรจน์ เป็นเรื่องราวของนักเต้นที่มีพรสวรรค์และต้องการเป็นครูสอนเต้นให้กับเด็กที่มีความฝันแต่เจอเหตุการณ์ร้ายแรงจนทำให้ความฝันนั้นสะดุด
ลมไพรผูกรัก
ลมไพรผูกรัก ละครเรื่องนี้พระเอกมีอาชีพเป็นเจ้าหน้าที่ป่าไม้ เป็นผู้ช่วยหน่วยจัดการต้นน้ำ มีหน้าที่รักษาต้นไม้ ซึ่งเป็นจุดเริ่มต้นของแม่น้ำลำธาร รวมถึงเป็นศูนย์รวมของธรรมชาติ
เจ้าหญิงซ่ากับปีศาจเจ้าปัญหา
เจ้าหญิงซ่ากับปีศาจเจ้าปัญหา (Star vs. the Forces of Evil) เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่อง ดิสนีย์แชนแนลและดิสนีย์เอ็กซ์ดี ฉายตอนแรกเมื่อวันที่ 18 มกราคม พ.ศ. 2558 จนถึง 18 พฤษภาคม พ.ศ. 2562 และออกอากาศทาง ดิสนีย์แชนแนล และในรายการดิสนีย์คลับ ทางช่อง 7 เอชดี
My Hero วีรบุรุษสุดที่รัก
ใต้ปีกปักษา
ใต้ปีกปักษา เป็นละครโทรทัศน์ไทย แนวโรแมนติก ดราม่า เหนือธรรมชาติ ระทึกขวัญ อยู้ในซีรีส์ชุด My Hero วีรบุรุษสุดที่รัก ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2561 ออกอากาศตั้งแต่ 4 สิงหาคม พ.ศ. 2561 - 19 สิงหาคม พ.ศ. 2561 บทประพันธ์โดย นภสร บทโทรทัศน์โดย ทิพย์สุดา กำกับการแสดงโดย ตระกูล อรุณสวัสดิ์ บริษัท ชลลัมพี บราเธอร์ จำกัด เรื่องราวของนักบินที่ต้องสืบหาความจริงเกี่ยวกับแผนก่อการร้ายในสายการบิน และเรื่องราวในอดีตของวิญญาณนักบินทหารในยุคสงครามเวียดนาม
เจ้าหญิงซ่ากับปีศาจเจ้าปัญหา
ซีรีส์เรื่องนี้เป็นการผจญภัยของ สตาร์ บัตเตอร์ฟลาย (ให้เสียงโดย อีเด็น แชร์) รัชทายาทองค์น้อยผู้มีปัญหาจากมิตินามว่า มิวนี่ ที่ได้ถูกส่งไปยังโลกเพื่อหยุดนิสัยบ้าบิ่นไม่ยั้งคิดของเธอ เธอได้เป็นเพื่อนและเพื่อนร่วมห้องกับมนุษย์ชื่อ มาร์โก้ ดิแอซ (อดัม แมคอาร์เธอร์) และเริ่มต้นชีวิตกึ่งธรรมดาในเมืองเอคโค ครีก เข้าโรงเรียน และพบปะเพื่อนใหม่ ตลอดทั้งฤดูกาลที่ 1 ทั้งสองเดินทางไปยังมิติที่แปลกใหม่ด้วยกรรไกรข้ามมิติขณะที่กำลังหลีกเลี่ยงปีศาจมิวแมน ลูโด้ (อลัน ทูดิค) ที่จะขโมยคทาเวทมนตร์ของสตาร์ ขณะที่ซีรีส์ดำเนินไป สตาร์และมาร์โก้ก็ได้พบกับเพื่อนใหม่ จัดการศัตรูใหม่ และเดินทางไปยังมิติที่แปลกและพิลึกมากยิ่งขึ้น
เนื้อเรื่อง
สตาร์ บัตเตอร์ฟลายเป็น เจ้าหญิงแห่งเวทมนตร์ จากมิติที่ชื่อว่ามิวนี่และเป็นรัชทายาทของอาณาจักรบัตเตอร์ฟลาย ตามธรรมเนียมแล้ว เธอได้รับคทาซึ่งเป็นมรดกสืบทอดตอนวันเกิดที่ 14 ของเธอ หลังจากที่เธอเผลอก่อไฟให้กับปราสาทของครอบครัว พ่อแม่ของเธอ ราชาริเวอร์และราชินีมูน บัตเตอร์ฟลาย ตัดสินใจว่าวิธีที่ปลอดภัยกว่าคือส่งเธอไปยังโลกเพื่อเป็นนักเรียนแลกเปลี่ยน เธอจะได้ฝึกใช้เวทมนตร์ต่อที่นั่น เธอคบกับ มาร์โก้ ดิแอซ เป็นเพื่อนและอยู่กับครอบครัวของเขาในขณะเรียนอยู่ที่ เอคโค ครีก อะคาเดมี เกิดเหตุร้ายขึ้นเรื่อยๆ ที่ใช้ "กรรไกรข้ามมิติ" ที่สามารถเปิดประตูมิติ สตาร์และมาร์โก้ต้องรับมือกับชีวิตประจำวันในโรงเรียนในขณะที่ต้องปกป้องคทาของสตาร์ไม่ให้ไปอยู่ในมือของลูโด้ สิ่งมีชีวิตครึ่งคนครึ่งนกจากมิวนี่ที่มีกลุ่มปีศาจคอยรับคำสั่ง
ขณะที่ซีรีส์ดำเนินต่อไป ก็ได้มีตัวร้ายใหม่ ที่คุกคาม เพิ่มขึ้นด้วย อย่างปีศาจลึกลับ ทอฟฟี่ และพล็อตได้เปลี่ยนจากการปกป้องคทาจากลูโด้ไปเป็นสิ่งที่ยิ่งใหญ่และซับซ้อนกว่า เพ่งไปยังความขัดแย้งมากมายรอบระบบการปกครองของมิวนี่ เรื่องลึกลับเกี่ยวกับอดีตของราชวงศ์บัตเตอร์ฟลายได้ถูกเปิดเผย ส่วนมากเกี่ยวข้องกับอีคลิปซ่า บ้ตเตอร์ฟลาย "ราชินีแห่งความมืด" ผู้ที่น่าอับอายมากที่สุดในประวัติศาสตร์ราชวงศ์บัตเตอร์ฟลาย ตัวละครรองหลายตัวก็ปรากฏตัวออกมาอย่างชัดเจนมากขึ้นหรือเข้ามาในซีรีส์ในฤดูกาลภายหลัง อย่างเพื่อนรักมิวแมนของสตาร์ โพนี่ เฮด (ซึ่งเป็นหัวยูนิคอร์นลอยได้) แฟนเก่าผู้เป็นครึ่งปีศาจ ทอม ตัวป่วนอย่างแจนน่า และสมาชิกสภาเวทมนตร์ เฮคคาปู; ราชินีมูนก็มีบทบาทมากขึ้น โดยเฉพาะกับทอฟฟี่
ยูฟ่ายูโรปาคอนเฟอเรนซ์ลีก นัดชิงชนะเลิศ 2023
ยูฟ่ายูโรปาคอนเฟอเรนซ์ลีก นัดชิงชนะเลิศ 2023 จะเป็นนัดชิงชนะเลิศของยูฟ่ายูโรปาคอนเฟอเรนซ์ลีก ฤดูกาล 2022–23 ซึ่งเป็นฤดูกาลที่ 2 ของการแข่งขันฟุตบอลสโมสรยุโรประดับที่สามที่จัดการแข่งขันในยูฟ่า โดยจะแข่งขันที่ฟอร์ทูนาอารีนา ในปราก สาธารณรัฐเช็ก ในวันที่ 7 มิถุนายน ค.ศ. 2023
ทีมชนะเลิศจะได้รับสิทธิ์ในการผ่านเข้าสู่รอบแบ่งกลุ่มยูฟ่ายูโรปาลีก ฤดูกาล 2023–24 เว้นเสียแต่ว่าพวกเขาได้รับสิทธิ์ในการผ่านเข้าสู่แชมเปียนส์ลีก หรือยูโรปาลีกอยู่แล้ว ผ่านผลงานในลีกของพวกเขา
รายละเอียด
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
รูรีกู
รูรีกู (Рюрикъ; จากภาษานอร์สเก่า: Hrøríkʀ; สวรรคต คริสต์ทศวรรษ 870) เป็นหัวหน้าวารันเจียนกึ่งตำนานของชนชาวรุสที่ได้รับเชิญให้ครองราชย์ที่นอฟโกรอดใน ค.ศ. 862 ตามรายงานจาก เรื่องเล่าจากปีที่ผ่านมา ผู้ดำรงตำแหน่งต่อจากพระองค์คือออลิกู ญาติพี่น้องของพระองค์ ผู้เป็นอุปราชของยีกอรี พระราชโอรสวัยทารก ตามธรรมเนียม รูรีกูถือเป็นผู้ก่อตั้งราชวงศ์รูรีกู ซึ่งภายหลังปกครองจักรวรรดิรุสเคียฟและดินแดนในอาณาเขต และกลายเป็นอาณาจักรซาร์รัสเซีย จนกระทั่งฟิโอดอร์ที่ 1 สวรรคตใน ค.ศ. 1598 วาซีลีที่ 4 ผู้ครองราชย์ถึง ค.ศ. 1610 เป็นกษัตริย์ราชวงศ์รูรีกูองค์สุดท้ายของรัสเซีย
แม่ยั่วพระพี่
แม่ยั่วพระพี่ หรือ บางที่สะกดว่า แม่หยัวพระพี่ เป็นเทวีพื้นเมืองหรือผีสตรีอันได้รับการยกย่องเป็นนางบรรพชนสมัยอาณาจักรอยุธยา เช่นเดียวกับ พระขพุงผีในสมัยอาณาจักรสุโขทัย เป็นเจว็ดทำเป็นรูปผู้สตรียืน เป็นเจว็ดก็คือเทวรูปในศาสนาพื้นเมืองเดิมของไทยอันเป็นตัวแทนเทพยดาของศาสนาพื้นเมืองเดิมของไทย
ที่มาและบทบาท
แม่ยั่วพระพี่ถูกเรียกว่าเป็นเจว็ดผีหลวง ในกฎมณเฑียรบาลสมัยอาณาจักรอยุธยา ปรากฏว่าแม่ยั่วพระพี่ประทับในตำหนัก (บางครั้งเรียกมณฑป) เรียกประหนึ่งเป็นตำหนักพระภรรยาเจ้า เช่นตำหนักสมเด็จพระอรรคมเหสีพระภรรยา และตำหนักแม่หยัวเมืองทั้ง ๒ ที่เหลือคือพระสนม เรียกเรือน และนางนั้นมีศักดามาก เป็นประธานที่สำคัญที่สุดในพระราชพิธีเพาะบกของพระราชพิธีสิบสองเดือนสมัยอาณาจักรอยุธยา และจะมารับไปประกอบพระราชพิธีบรรทมด้วยนั้น พระมเหสีและแม่หยัวเมืองทั้งหลายต้องมารับแต่ตีนปราสาทแล้วส่งเจว็ดกันเป็นทอด ๆ ไปให้บรรทมกับพระเจ้าแผ่นดิน แสดงว่าแม่หยัวพระพี่เป็นเมียผีใหญ่กว่าใคร อันธรรมเนียมปฏิบัติในพระราชพิธีนี้คล้ายตำนานของพระเจ้าแผ่นดินกัมพูชาสมัยเมืองพระนครหลวงที่โจว ต้ากวานราชทูตจีนสมัยราชวงศ์หยวนบันทึกว่าพระเจ้าแผ่นดินกัมพูชาสมัยเมืองพระนครหลวงนั้นต้องบรรทมด้วยกับนางนาคที่ปราสาทพิมานอากาศทุกคืน นาคนี้ก็น่าจะเป็นผีหลวงเมืองพระนครเมืองพระนครก็ว่าได้   แม่ยั่วพระพี่ ก็อาจเป็นเจ้าที่มีเดชะปกครองโลกวิญญาณในดินแดนอยุธยา ตามหลักมานุษยวิทยานั้นเป็นการรำลึกถึงสตรีผู้นำคนท้องถิ่น แม่ยั่วพระพี่หมายถึงผู้หญิงที่เป็นพี่ หรือเป็นใหญ่มาก่อนในดินแดนสุวรรณภูมิ และแม่หยัวเมืองแปลว่าผู้หญิงผู้อยู่เหนือเมือง คือเป็นใหญ่มาก่อน